Page:Ten Tragedies of Seneca (1902).djvu/140

120 Ponite inflatos tumidosque vultus:

Quidquid a vobis minor extimescit.

Major hoc vobis dominus minatur.

Omne sub regno graviore regnum est.

Quem dies vidit veniens superbum,

Hunc dies vidit fugiens jacentem.

Nemo confidat nimium secundis;

Nemo desperet meliora lapsis.

Miscet hæc illis, prohibetque Clotho

Stare fortunam. rotat omne fatum.

Nemo tamen Divos babuit faventeis,

Crastinum ut possit sibi polliceri.

Res Deus nostras celeri citatas

Turbine versat.

NUNT. me per auras turbo præcipitem vebet,

Atraque nube involvet, ut tantum nefas

Eripiat oculis? o domus, Pelopi quoque

Et Tantalo pudenda: CHOR. Quid portas novi?

NUNT. Quænam ista regio est, Argos & Sparte pios

Sortita fratres? & maris getnini premens

Fauces Corinthos? an feris Ister sugam

Præbens Alanis? an sub æterna nive

Hyrcana tellus? an vagi passim Scythæ?

Quis hic nefandi est conscius monstri locus?

CHOR. Effare: & istud pande, quodcunque est malum.

NUNT. Si steterit animus, si metu corpus rigens

Remittet artus. hæret in vultu trucis;

Imago facti. ferte me insanæ procul

Illo procellæ; ferte, quo fertur dies

 acting as thy master, threatens thee. Every kingdom must yield to one of greater power, and the man thou seest proud and tyrannical at the early part of the day, may be seen at night subdued and laid low. Let no man crow too much in his prosperity, let no one give way too much in his adversity, let him. take things as they occur, 